
MOLĖTŲ RAJONO SAVIVALDYBĖS JAUNIMO REIKALŲ TARYBOS 
 POSĖDŽIO PROTOKOLAS
2025-10-06 Nr. B44-212
Molėtai

	Posėdis vyko 2025 m. rugsėjo 29 d. 16.00 val. nuotoliniu būdu per „Microsoft Teams“ platformą.
	Posėdžio pirmininkė – Vaida Saugūnienė
Posėdžio sekretorė – Vaida Ščerbakovė
	Dalyvavo: Molėtų rajono savivaldybės jaunimo reikalų tarybos (toliau - MJRT) nariai – Aurelija Aidietė, Emilija Aliukonytė, Jolita Čimbarienė, Lina Dieninė, Viktorija Liubertienė, Vaida Saugūnienė.
	Nedalyvavo: Smiltė Baršauskaitė, Simonas Bogušinskas, Danielė Čereškaitė, Modestas Kuncevičius, Vaidas Mickevičius, Adas Oleinik.

DARBOTVARKĖ:
1. [bookmark: _Hlk210225983][bookmark: _Hlk199428031][bookmark: _Hlk210289311]Dėl 2025 m. Molėtų rajono savivaldybės jaunimo reikalų tarybos veiklos plano aptarimo.
2. [bookmark: _Hlk210229137]Dėl 2025 m. jaunimo politikos įgyvendinimui skirtų lėšų panaudojimo.
3. Dėl rekomendacinio pobūdžio siūlymų teikimo Molėtų rajono savivaldybės tarybai, susijusių su jaunimo politikos įgyvendinimo priemonių įtraukimu į strateginio planavimo dokumentus.
4. [bookmark: _Hlk210288931]Dėl dalyvavimo nacionaliniuose savivaldybių jaunimo reikalų tarybų mokymuose.
5. Kiti klausimai.

[bookmark: _Hlk210229102]1.  SVARSTYTA: Dėl 2025 m. Molėtų rajono savivaldybės jaunimo reikalų tarybos veiklos plano aptarimo.
Posėdžio pirmininkė V. Saugūnienė peržvelgia 2025 m. Molėtų rajono savivaldybės jaunimo reikalų tarybos veiklos planą, pamini įgyvendintus uždavinius bei tuos, kurie turi būti įgyvendinti iki metų pabaigos. 
1.1.1. „MJRT nariai dalyvauja įvairių sričių mokymuose“. Apklausus posėdyje dalyvaujančius MJRT narius patvirtinta, kad nariai 2025 m. laikotarpiu aktyviai dalyvavo įvairių sričių kompetencijų kėlimo mokymuose.
1.1.2. „Suorganizuotas bendradarbiavimo susitikimas su kito rajono SJRT“. Posėdžio pirmininkė informuoja, kad iki metų pabaigos bus suorganizuotas išvykstamasis bendradarbiavimo susitikimas su Plungės rajono JRT atstovais, į kurį kartu su MJRT nariais pakviesime vykti ir Molėtų atviro jaunimo centro darbuotojus, LMS Molėtų padalinio pirmininkę bei Molėtų r. mokyklų mokinių tarybų pirmininkus.
[bookmark: _Hlk210228466]2.1.1. „Nustatyti metiniai jaunimo iniciatyvų prioritetai bei pateiktos rekomendacijos dėl paraiškų teikimo terminių“. Posėdžio sekretorė V. Ščerbakovė informuoja, kad jaunimo iniciatyvų prioritetai ir terminai buvo nustatyti pirmojo 2025 m. MJRT posėdžio metu (2025-02-11 MJRT posėdžio protokolas Nr. B44-9).
3.1.1. „Sudalyvauti renginyje bendradarbiaujant su jaunimo organizacijomis, neformaliomis jaunimo grupėmis“. V. Saugūnienė patvirtina, kad MJRT nariai kartu su LMS Molėtų padalinio bei Molėtų atviro jaunimo centro atstovais ir „Molėtų švara“ 2025 m. kovo 21 d. įgyvendino inkilų kabinimo akciją Molėtų mieste, taip pat, 2025 m. rugsėjo 15 d. dalyvavo Molėtų atviro jaunimo centro 5-erių metų sukakties minėjime.
4.1.1. „Pateikti 3 pasiūlymai susiję su jaunimo politika Molėtų rajone“. V. Ščerbakovė informuoja, kad per 2025 m. Molėtų rajono savivaldybės tarybos tvirtinimui pateikti atnaujinti jaunimo politikos programų įgyvendinimą reglamentuojantys aprašai: „Molėtų rajono savivaldybės jaunimo iniciatyvų finansavimo tvarkos aprašas“, „Molėtų rajono savivaldybės jaunimo savanoriškos tarnybos projektų finansavimo tvarkos aprašas“, „Molėtų rajono savivaldybės jaunimo vasaros užimtumo ir integracijos į darbo rinką programos aprašas“ bei „Molėtų rajono savivaldybės mokinių dalyvaujamojo biudžeto iniciatyvos projektų  atrankos ir finansavimo tvarkos aprašas“.
5.1.1. „Atliktas MJRT veiklos organizavimo vertinimas“. V. Ščerbakovė informuoja, kad MJRT veiklos vertinimas buvo atliktas pirmojo 2025 m. MJRT posėdžio metu (2025-02-11 MJRT posėdžio protokolas Nr. B44-9) ir pateiktas Jaunimo reikalų agentūrai (toliau – JRA).
5.2.1. „Molėtų rajono savivaldybės tarybai pateiktas rekomendacinio pobūdžio siūlymas dėl jaunimo politikos įgyvendinimo priemonių įtraukimo į strateginio planavimo dokumentus“. Posėdžio pirmininkė V. Saugūnienė informuoja narius, kad šiuo metu rengiamas 2026-2028 m. strateginis veiklos planas, pamini į planą įtrauktas jaunimo politikos įgyvendinimo priemones, planuojamą biudžetą bei rodiklius.
[bookmark: _Hlk210286855]NUTARTA: Vienbalsiai pritarti 2025 m. Molėtų rajono savivaldybės jaunimo reikalų tarybos veiklos plano uždavinių įgyvendinimui, iki metų pabaigos įgyvendinti likusius uždavinius ir pasiekti planuojamus rezultatus.

2.  SVARSTYTA: Dėl 2025 m. jaunimo politikos įgyvendinimui skirtų lėšų panaudojimo.
V. Ščerbakovė pristato 2025 m. jaunimo politikos priemonių įgyvendinimui skirtas lėšas, aptaria lėšų įsisavinimą metų eigoje bei likučius. Akcentuoja, kad jaunimo įdarbinimo programai numatytų lėšų neužteko, viršyta 900 Eur suma, kuri buvo padengta su kitos jaunimo politikos priemonės socialinių ir darbinių įgūdžių ugdymo programos - stovyklos „Įgūdžių laboratoriją“ sutaupymu. Į stovyklą vyko ne 3, bet 2 jaunuoliai, finansuojami Molėtų rajono savivaldybės biudžeto lėšomis. Gavus valstybės biudžeto lėšomis finansuojamas dvi vietas, bendrai į šią stovyklą išvyko 4 jaunuoliai – 2 savivaldybės biudžeto, 2 valstybės biudžeto lėšomis.
Jaunimo savanoriškai tarnybai skirtos lėtos metų eigoje bus įsisavintos 100 proc.
Jaunimo iniciatyvoms vykdomos 2 kartus metuose. Pirmuoju etapu panaudota daugiau nei pusė numatytų lėšų. Šiuo metu vyksta antrasis jaunimo iniciatyvų paraiškų teikimo etapas, tad planuojama, kad lėšos bus įsisavintos pilnai.
Mokinių dalyvaujamojo biudžeto iniciatyvai finansuoti skirtos lėšos metų eigoje bus įsisavintos 100 proc.
Lyderystės mokymams numatytos lėšos dar nepanaudotos, tačiau mokymai planuojami lapkričio mėn. 
Stovyklai „Įgūdžių laboratorija“ panaudota 2/3 numatytos sumos, kaip buvo minėta, savivaldybės biudžeto lėšomis vyko 2 iš 3 numatytų jaunuolių, tačiau gavome 2 nemokamas valstybės biudžeto lėšomis finansuojamas vietas, tad viso į mėnesio laiko trukmės stovyklą vyko 4 jaunuoliai. 
Po 2025 m. jaunimo politikos priemonių įgyvendinimo planuojamas bendras likutis ~1265 Eur, kuris MJRT pritarus, bus panaudotas MJRT narių kompetencijų tobulinimui išvykstamojo bendradarbiavimo susitikimo metu.
[bookmark: _Hlk210287125]NUTARTA: Vienbalsiai pritarti 2025 m. jaunimo politikos lėšų panaudojimui ir paskirstymui.

3. SVARSTYTA: Dėl rekomendacinio pobūdžio siūlymų teikimo Molėtų rajono savivaldybės tarybai, susijusių su jaunimo politikos įgyvendinimo priemonių įtraukimu į strateginio planavimo dokumentus.
     V. Saugūnienė pristato šiuo metu rengiamą 2026-2028 m. strateginį veiklos planą, jaunimo politikos įgyvendinimo priemones, planuojamą biudžetą bei rodiklius. Informuoja, kad trimetis planas bus teikiamas Molėtų rajono savivaldybės tarybos tvirtinimui.
NUTARTA: Vienbalsiai pritarti jaunimo politikos įgyvendinimo priemonėms, įtrauktoms į planuojamą 2026-2028 m. strateginį veiklos planą.

4. SVARSTYTA: Dėl dalyvavimo nacionaliniuose savivaldybių jaunimo reikalų tarybų mokymuose.
V. Ščerbakovė informuoja, kad JRA spalio 17-18 d. Kaune organizuoja nacionalinius SJRT mokymus, į kuriuos kviečiami SJRT nariai ir jaunimo reikalų koordinatoriai. Nariai raginami registruotis ir dalyvauti.
NUTARTA: Deleguoti V. Ščerbakovę į vienos dienos mokymus. Pagal galimybes registruotis ir dalyvauti MJRT nariams.

5. SVARSTYTA: Kiti klausimai.
Posėdžio pirmininkė V. Saugūnienė informuoja, kad vadovaujantis 2025 m. Molėtų rajono savivaldybės jaunimo reikalų tarybos veiklos planu, iki metų pabaigos turime suorganizuoti išvykstamąjį bendradarbiavimo susitikimą su kito rajono SJRT. Spalio – lapkričio mėn. planuojama išvyka į Plungės rajono savivaldybę.
NUTARTA: Vienbalsiai pritarti planuojamam bendradarbiavimo susitikimui su kitos savivaldybės atstovais.


Posėdžio pirmininkė                                                                                     Vaida Saugūnienė
Posėdžio sekretorė                                                                                        Vaida Ščerbakovė
